с какво се занимава професията мърчандайзер в профи?
всеки служител на позицията мърчандайзер в профи е отговорен за един или два търговски обекта, разположени в близост от дома му. ние сме избрали този модел на работа, защото по този начин нашите мърчандайзери са по-ефективни, не губят излишно време в това да стигнат до работа или от единия обект в другия и могат при нужда бързо да посетят всеки един от обектите, за които отговарят. по-малкият брой обекти също помага на мърчандайзера да се концентрира по-добре в работата и изпълнението на текущата маркетингова стратегия. колкото по-малко обекти посещава мърчандайзерът, толкова по-добре се справя с работата и повишава качеството на изпълнението ѝ. отговорността за търговските обекти включва всякакви действия за по-доброто представяне на конкретни брандове, които са фокус на мърчандайзера. в работния ден на един мърчандайзер от профи се включват дейности като:

съдействие при поръчка на конкретни продукти, достигнали минимални нива на наличност или при установяване на необходимост, която се оказва на отговорния служител от търговския обект;
съдействие при приемане на поръчани стоки;
мърчандайзерът излага продуктите в търговска зала по предварително уговорения начин и план;
проверка на срок на годност и търговки вид на стоките;
мърчандайзерът трябва да разполага правилните ценови етикети за конкретните стоки, които са фокус на неговата работа;
мърчандайзерът има отговорност да позиционира, излага и подрежда допълнителни точки за продажба;
изпращане на репорт за свършената през деня работа в конкретния търговски обект до търговските мениджъри, които след това анализират информацията и предлагат последващи действия за реклама и маркетинг.
системата на работа на мърчандайзера включва използването на специално разработено приложение от профи, с което той изпращат важна информация към колегите в офиса, които се грижат тя да достигне до клиента. за да може да изпълнява задачите си правилно, мърчандайзерът е обучен от старши служител или супервайзор, който има целта да разясни начина на работа, правилното и грешното изпълнение на дейностите от деня, както и фокусът на мърчандайзера.

достигането на по-високите продажби на клиентите е цел не само за клиента, но и за мърчандайзера. всички наши служители на позицията мърчандайзер са обвързани директно с постигнатите резултати чрез нашата бонусна схема. така че вниманието към детайла и старанието на нашите мърчандайзери се отплаща всеки път, когато достигнат и надминат заложените цели за конкретния период. ако всичко написано до момента ви беше интересно и полезно и искате да получите допълнителна информация за работата на мърчандайзера в профи, не се колебайте да се свържете с нас още днес!